wickkiey/tamil-wikipedia-markdown huggingface dataset:
# பிரதேச செயலாளர் பிரிவுகளின் பட்டியல் - தென் மாகாணம், இலங்கை


இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.  

தென் மாகாணத்தில் 47 பிரதேச செயலர் பிரிவுகள் உள்ளன. 19 பிரிவுகள் காலி மாவட்டத்திலும், 12 பிரிவுகள் அம்பாந்தோட்டை மாவட்டத்திலும் 16 பிரிவுகள் மாத்தறை மாவட்டத்திலும் உள்ளன.  

## காலி மாவட்டம்

- அக்மீமனை பிரதேச செயலாளர் பிரிவு
- அம்பலாங்கொடை பிரதேச செயலாளர் பிரிவு
- பத்தேகமை பிரதேச செயலாளர் பிரிவு
- பலப்பிட்டி பிரதேச செயலாளர் பிரிவு
- பெந்தோட்டை பிரதேச செயலாளர் பிரிவு
- போப்பே பொட்டலை பிரதேச செயலாளர் பிரிவு
- எல்பிட்டி பிரதேச செயலாளர் பிரிவு
- காலி பிரதேச செயலாளர் பிரிவு
- கோனபின்னுவலை பிரதேச செயலாளர் பிரிவு
- கபராதுவை பிரதேச செயலாளர் பிரிவு
- இக்கடுவை பிரதேச செயலாளர் பிரிவு
- இமதுவை பிரதேச செயலாளர் பிரிவு
- கரந்தெனிய பிரதேச செயலாளர் பிரிவு
- நாகொடை பிரதேச செயலாளர் பிரிவு
- நெலுவை பிரதேச செயலாளர் பிரிவு
- நியாகமை பிரதேச செயலாளர் பிரிவு
- தவலமை பிரதேச செயலாளர் பிரிவு
- வெலிவிட்டிய திவித்துரை பிரதேச செயலாளர் பிரிவு
- யக்கலமுல்லை பிரதேச செயலாளர் பிரிவு

## அம்பாந்தோட்டை மாவட்டம்

- அம்பலாந்தோட்டை பிரதேச செயலாளர் பிரிவு
- அங்குணகொளபெலசை பிரதேச செயலாளர் பிரிவு
- பெலியத்தை பிரதேச செயலாளர் பிரிவு
- அம்பாந்தோட்டை பிரதேச செயலாளர் பிரிவு
- கட்டுவனை பிரதேச செயலாளர் பிரிவு
- லுணுகம்வெகரை பிரதேச செயலாளர் பிரிவு
- ஒக்கவெலை பிரதேச செயலாளர் பிரிவு
- சூரியவெவை பிரதேச செயலாளர் பிரிவு
- தங்காலை பிரதேச செயலாளர் பிரிவு
- திசமகாராமை பிரதேச செயலாளர் பிரிவு
- வலஸ்முல்லை பிரதேச செயலாளர் பிரிவு
- வீரக்கெட்டிய பிரதேச செயலாளர் பிரிவு

## மாத்தறை மாவட்டம்

- அக்குரசை பிரதேச செயலாளர் பிரிவு
- அத்துரலிய பிரதேச செயலாளர் பிரிவு
- தெவிநுவரை பிரதேச செயலாளர் பிரிவு
- திக்குவல்லை பிரதேச செயலாளர் பிரிவு
- கக்மனை பிரதேச செயலாளர் பிரிவு
- கம்புறுப்பிட்டிய பிரதேச செயலாளர் பிரிவு
- கிரிந்தை புகுல்வெல்லை பிரதேச செயலாளர் பிரிவு
- கொட்டப்பொலை பிரதேச செயலாளர் பிரிவு
- மாலிம்படை பிரதேச செயலாளர் பிரிவு
- மாத்தறை பிரதேச செயலாளர் பிரிவு
- முலட்டியனை பிரதேச செயலாளர் பிரிவு
- பஸ்கொடை பிரதேச செயலாளர் பிரிவு
- பிட்டபத்தறை பிரதேச செயலாளர் பிரிவு
- திககொடை பிரதேச செயலாளர் பிரிவு
- வெலிகமை பிரதேச செயலாளர் பிரிவு
- வெலிபிட்டிய பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - மேல் மாகாணம், இலங்கை


இலங்கையின் மாவட்டங்கள் இலங்கையின் பிரதேச செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.  

மேல் மாகாணத்தில் 40 பிரதேச செயலர் பிரிவுகள் உள்ளன. 13 பிரிவுகள் கொழும்பு மாவட்டத்திலும், 13 பிரிவுகள் கம்பகா மாவட்டத்திலும் 14 பிரிவுகள் களுத்துறை மாவட்டத்திலும் உள்ளன.  

## கொழும்பு மாவட்டம்

- கொழும்பு பிரதேச செயலாளர் பிரிவு
- தெகிவளை பிரதேச செயலாளர் பிரிவு
- கோமாகமை பிரதேச செயலாளர் பிரிவு
- கடுவெலை பிரதேச செயலாளர் பிரிவு
- கெஸ்பேவை பிரதேச செயலாளர் பிரிவு
- கொலன்னாவை பிரதேச செயலாளர் பிரிவு
- கோட்டை பிரதேச செயலாளர் பிரிவு
- மகரகமை பிரதேச செயலாளர் பிரிவு
- மொரட்டுவை பிரதேச செயலாளர் பிரிவு
- பாதுக்கை பிரதேச செயலாளர் பிரிவு
- இரத்மலானை பிரதேச செயலாளர் பிரிவு
- சீதாவக்கை பிரதேச செயலாளர் பிரிவு
- திம்பிரிகஸ்யாய பிரதேச செயலாளர் பிரிவு

## கம்பகா மாவட்டம்

- அத்தனகல்லை பிரதேச செயலாளர் பிரிவு
- பியகமை பிரதேச செயலாளர் பிரிவு
- திவுலப்பிட்டிய பிரதேச செயலாளர் பிரிவு
- தொம்பே பிரதேச செயலாளர் பிரிவு
- கம்பகா பிரதேச செயலாளர் பிரிவு
- யா-எலை பிரதேச செயலாளர் பிரிவு
- கந்தானை பிரதேச செயலாளர் பிரிவு
- களனி பிரதேச செயலாளர் பிரிவு
- மகரை பிரதேச செயலாளர் பிரிவு
- மினுவாங்கொடை பிரதேச செயலாளர் பிரிவு
- மீரிகமை பிரதேச செயலாளர் பிரிவு
- நீர்கொழும்பு பிரதேச செயலாளர் பிரிவு
- வத்தளை பிரதேச செயலாளர் பிரிவு

## களுத்துறை மாவட்டம்

- அகலவத்தை பிரதேச செயலாளர் பிரிவு
- பண்டாரகமை பிரதேச செயலாளர் பிரிவு
- பேருவளை பிரதேச செயலாளர் பிரிவு
- புலத்சிங்கள பிரதேச செயலாளர் பிரிவு
- தொடாங்கொடை பிரதேச செயலாளர் பிரிவு
- கொரணை பிரதேச செயலாளர் பிரிவு
- இங்கிரிய பிரதேச செயலாளர் பிரிவு
- களுத்துறை பிரதேச செயலாளர் பிரிவு
- மதுராவெலை பிரதேச செயலாளர் பிரிவு
- மத்துகமை பிரதேச செயலாளர் பிரிவு
- மில்லனிய பிரதேச செயலாளர் பிரிவு
- பாலிந்தநுவரை பிரதேச செயலாளர் பிரிவு
- பாணந்துறை பிரதேச செயலாளர் பிரிவு
- வலல்லாவிட்டை பிரதேச செயலாளர் பிரிவு
# பிரதேச செயலாளர் பிரிவுகளின் பட்டியல் - ஊவா மாகாணம், இலங்கை


இலங்கையின் மாவட்டங்கள் இலங்கையின் பிரதேசச் செயலகங்கள் என்ற துணை நிர்வாக அலகுகளாகப் பிரிக்கப்பட்டுள்ளன. இவை ஆரம்பத்தில் *கோரளை* எனப் பிரிக்கப்பட்டிருந்தன.  

ஊவா மாகாணத்தில் 26 பிரதேச செயலர் பிரிவுகள் உள்ளன. 15 பிரிவுகள் பதுளை மாவட்டத்திலும், 11 பிரிவுகள் மொனராகலை மாவட்டத்திலும் உள்ளன.  

## பதுளை மாவட்டம்

- பதுளை பிரதேசச் செயலாளர் பிரிவு
- பண்டாரவளை பிரதேசச் செயலாளர் பிரிவு
- எல்லை பிரதேசச் செயலாளர் பிரிவு
- ஹல்துமுல்லை பிரதேசச் செயலாளர் பிரிவு
- ஆலி-எலை பிரதேசச் செயலாளர் பிரிவு
- அப்புத்தளை பிரதேசச் செயலாளர் பிரிவு
- கந்தகெட்டிய பிரதேசச் செயலாளர் பிரிவு
- லுணுகலை பிரதேசச் செயலாளர் பிரிவு
- மகியங்கனை பிரதேசச் செயலாளர் பிரிவு
- மீகாககிவுலை பிரதேசச் செயலாளர் பிரிவு
- பசறை பிரதேசச் செயலாளர் பிரிவு
- றிதிமாலியத்தை பிரதேசச் செயலாளர் பிரிவு
- சொரணாதோட்டை பிரதேசச் செயலாளர் பிரிவு
- ஊவா பறணகமை பிரதேசச் செயலாளர் பிரிவு
- வெலிமடை பிரதேசச் செயலாளர் பிரிவு

## மொனராகலை மாவட்டம்

- படல்கும்புரை பிரதேசச் செயலாளர் பிரிவு
- பிபிலை பிரதேசச் செயலாளர் பிரிவு
- புத்தலை பிரதேசச் செயலாளர் பிரிவு
- கதிர்காமம் பிரதேசச் செயலாளர் பிரிவு
- மதுள்ளை பிரதேசச் செயலாளர் பிரிவு
- மெதகமை பிரதேசச் செயலாளர் பிரிவு
- மொனராகலை பிரதேசச் செயலாளர் பிரிவு
- செவனகலை பிரதேசச் செயலாளர் பிரிவு
- சியம்பலான்டுவை பிரதேசச் செயலாளர் பிரிவு
- தனமல்விலை பிரதேசச் செயலாளர் பிரிவு
- வெல்லவாய பிரதேசச் செயலாளர் பிரிவு
# செந்தீ நடராசன்

**செந்தீ நடராசன்** கல்வெட்டு ஆய்வாளரும். தமிழ்நாடு கலை இலக்கியப் பெருமன்றத்தின் மாநிலச் செயலாளரும் ஆவார். *பண்பாட்டுத் தளங்கள் வழியே* எனும் ஆய்வுக் கட்டுரை நூலும், *தொல் தமிழ் எழுத்துக்கள் ஓர் அறிமுகம்* என்ற கல்வெட்டுத் துறைக்கான நூலும் இவருக்கு புகழ் பெற்று தந்தன.  

தற்போது அ.கா.பெருமாளுடன் இணைந்து கோயில்சிற்பக்கலை சாரந்த கலைக்களஞ்சியத்தினை தயாரித்துக் கொண்டுள்ளனர்.  

## பணி
அரசுப் பள்ளியில் தலைமையாசிரியராகப் பணியாற்றி ஓய்வு பெற்றுள்ளார். நா.வானமாமலை மற்றும் தே. கோபால் அவர்களின் மூலம் வரலாறு மற்றும் கல்வெட்டு துறையில் ஆர்வம் கொண்டார்.  

## ஆதாரங்கள்
# காட்டுக்கோழி


**காட்டுக் கோழி** (*Junglefowl*) என்பது காடுகளில் வாழும் கோழி இனப் பறவையாகும். இவை இந்தியா, இலங்கை மற்றும் தென்கிழக்காசியா போன்ற பகுதிகளில் காணப்படுகின்றன. இவை பெரிய பறவைகளாகவும், வண்ணமயமான இறகுகளைக் கொண்டும் இருக்கும்.  

பல பறவைகள்போல இவற்றில் ஆண்பறவைகளான சேவல்கள் முட்டைகளை அடைக்காப்பதில் பங்குவகிப்பதில்லை. பெண் பறவைகளான கோழிகளே இந்தப் பணிகளை செய்கின்றன இந்தக் கோழிகள் உருமறைப்பை செய்யக்கூடியன.  

காட்டுக் கோழிகளின் உணவு விதைகள் என்றாலும் இவை பூச்சிகளையும் உண்ணக்கூடியன. குறிப்பாக இதன் குஞ்சுகளுக்கு உணவாகத் தரும்.  

காட்டுக் கோழிகளில் ஒரு இனமான சிவப்புக் காட்டுக்கோழி தற்போதைய வீட்டுக் கோழிகளுக்கு மூதாதை என்று கருதப்படுகிறது. என்றாலும் வீட்டுக் கோழிகளின் மூதாதையாக சிலர் வெள்ளைக் கானாங்கோழிதான் எனக் கருதுவோரும் உள்ளனர்..  

இலங்கைக் காட்டுக்கோழி இலங்கையின் தேசியப்பறவையாக உள்ளது.  

## வாழும் சிற்றினங்கள்

தற்பொழுது கல்லசு பேரினத்தின் கீழ் நான்கு சிற்றினங்கள் உள்ளன. அவை:  
| ஆண் | பெண் | விலங்கியல் பெயர் | பொதுப்பெயர் | பரவல் |
| --- | --- | --- | --- | --- |
| *கல்லசு கல்லசு* | சிவப்புக் காட்டுக்கோழி | இந்தியா, பாக்கித்தான், கிழக்கு நோக்கி இந்தோசீனா மற்றும் தெற்கு சீனா மற்றும் மலேசியா, சிங்கப்பூர், பிலிப்பீன்சு மற்றும் இந்தோனேசியா |  |  |
| *கல்லசு இலபாயெட்டீ* | இலங்கை காட்டுக்கோழி | இலங்கை |  |  |
| *கல்லசு சோனேரட்டீ* | வெள்ளைக் கானாங்கோழி | இந்திய தீபகற்பம், ஆனால் குஜராத், மத்தியப் பிரதேசம், தெற்கு ராஜஸ்தான் மற்றும் பாகிஸ்தானி பஞ்சாப் வரை பரவியுள்ளது |  |  |
| *கல்லசு வேரியசு* | பச்சைக் காட்டுக்கோழி | சாவகம், பாலி, உலோம்போ, கொமோடோ, புளோரெஸ், ரின்கா மற்றும் சிறிய தீவுகள் சாவகம் புளோரெஸ், இந்தோனேசியாவுடன் இணைக்கின்றன |  |  |
- கல்லசு பேரினம் யூரேசியா முழுக்க கண்டுபிடிக்கப்பட்டுள்ளது.உண்மையில் இது தென்கிழக்கு ஐரோப்பாவில் உருவானது என்று தோன்றுகிறது.
# தகராறு (திரைப்படம்)



**தகராறு ** (*Thagaraaru*) என்பது 2013ல் வெளிந்த இந்திய தமிழ் திரைப்படமாகும். இத்திரைப்படத்தினை கணேஷ் வினாயக் இயக்கியிருந்தார். இத்திரைப்படத்தினை கிளவுட் நைன் மூவீஸ் தயாரித்திருந்தது.  

இத்திரைப்படத்தில் அருள்நிதி மற்றும் பூர்ணா முக்கிய வேடங்களில் நடித்திருந்தனர். பிரவீன் சத்யாவுடன் இணைந்து தரன் குமார் இத்திரைப்படத்திற்கு இசையமைத்திருந்தார்.  

## நடிகர்கள்
- அருள்நிதி .. சரவணன்
- பூர்ணா .. மீனாட்சி
- ஜெயப்பிரகாசு .. கந்துவட்டி ராஜேந்திரன்
- பவன் .. செந்தில்
- தருண் சத்ரியா .. பழனி
- ஆடுகளம் முருகதாஸ் ... ஆறுமுகம்
- மயில்சாமி

## ஆதாரங்கள்
# பவன் (நடிகர்)



**பவன் கிருஷ்ணா** என்பவர் ஒரு தமிழ்த் திரைப்பட நடிகராவார். இவர் எண்ணற்ற தமிழ் மற்றும் தெலுங்கு திரைப்படங்களில் துணை நடிகராக நடித்துள்ளார். பொல்லாதவன், செங்காத்து பூமியிலே, தகராறு (திரைப்படம்) ஆகிய படங்களில் முக்கிய வேடத்தில் நடித்துள்ளார். விலாசம் திரைப்படத்தில் கதாநாயகனாக நடித்துக் கொண்டுள்ளார்.  

## திரை வாழ்க்கை
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1997 | *ராசி (திரைப்படம்)* | தமிழ் |  |  |
| 2002 | *பாலா* | தமிழ் | கொரவத் தோற்றம் |  |
| 2005 | *இங்கிலீசுக்காரன் (திரைப்படம்)* | அசுவரியா மகன் | தமிழ் |  |
| *கஸ்தூரி மான்* | தமிழ் |  |  |  |
| *ஜி* | சரண்ராஜ் மகன் | தமிழ் |  |  |
| 2006 | *திமிரு* | தமிழ் |  |  |
| *கலாபக் காதலன்* | தமிழ் |  |  |  |
| 2007 | *பொல்லாதவன்* | ஆவுட் | தமிழ் |  |
| 2008 | *குருவி (திரைப்படம்)* | சூரி | தமிழ் |  |
| *திண்டுக்கல் சாரதி* | தமிழ் |  |  |  |
| *பீமா (திரைப்படம்)* | தமிழ் |  |  |  |
| 2009 | *மாசிலாமணி* | பூபதி | தமிழ் |  |
| *ராபின் ஹூட் (திரைப்படம்)* | மலையாளம் |  |  |  |
| *சூரியன் சட்ட கல்லூரி* | தமிழ் | இரு வேடம் |  |  |
| 2010 | *பிளாக் ஸ்டேசன்* | மலையாளம் |  |  |
| *தி திரில்லர்* | மலையாளம் |  |  |  |
| 2012 | *செங்காத்து பூமியிலே* | வல்லரசு | தமிழ் |  |
| *மயங்குகிறேன் தயங்குகிறேன்* | தமிழ் |  |  |  |
| 2013 | *தகராறு (திரைப்படம்)* | செந்தில் | தமிழ் |  |
| *ரகளபுரம்* | பர்மா குமார் | தமிழ் |  |  |
| 2014 | *வீரம் (திரைப்படம்)* | நல்லசிவம் மகன் | தமிழ் |  |
| *தெரியாம உன்னை காதலிச்சுட்டேன்* | பிரகாஸ் | தமிழ் |  |  |
| *விலாசம்* | தமிழ் |  |  |  |
| 2016 | *கதகளி* | சம்பந்தம் | தமிழ் |  |
| *வைகை எக்ஸ்பிரஸ்* | தமிழ் | படமாகிக்கொண்டுள்ளது. |  |  |

## ஆதாரங்கள்
# திண்டுக்கல் சாரதி



***திண்டுக்கல் சாரதி *** 2008ல் வெளிவந்த நகைச்சுவைத் தமிழ் திரைப்படமாகும். இத்திரைப்படத்தில் நகைச்சுவை நடிகரான கருணாஸ் கதாநாயகனாக நடித்திருந்தார். இவருடன் லிவிங்ஸ்டன், நாசர், சரண்யா பொன்வண்ணன் போன்றோர் உடன் நடித்திருந்தனர்.  

இத்திரைப்படம் மலையாளப் படமான வடக்கு நோக்கி எந்திரம் என்ற படத்தினை மறுவாக்கம் செய்து வெளிவந்தது.
# கார்த்திகா மேத்யூ



**கார்த்திகா மேத்யூ** என்பவர் மலையாள நடிகையாவார். இவர் மலையாளப் படங்களில் தொடர்ச்சியாக நடித்துவருபவர். தமிழில் நம் நாடு, திண்டுக்கல் சாரதி போன்ற படங்களில் நடித்து அறியப்படும் நபரானார். சில விளம்பர படங்களிலும் நடித்துள்ளார்.  

## தமிழ் திரைப்படங்கள்
- நாளை நமதே
- என் மன வானில்
- திண்டுக்கல் சாரதி
- நம் நாடு
- பெரிய அலெக்சான்டர்
- பாலைவனச் சோலை
- மகிழ்ச்சி
- ஆறுமனமே

## ஆதாரங்கள்
# பிடெவில்ட் (2010 திரைப்படம்)


***பிடெவில்ட்*** (; lit. "The Whole Story of the Kim Bok-nam Murder Case") 2010ல் வெளிவந்த தென் கொரிய திரில்லர் திகில் திரைப்படமாகும். இதனை ஜாங் சியோல்-சூ இயக்கியிருந்தார். இத்திரைப்படத்தில் சியோ யங்-ஹீ மற்றும் ஜி சங்-வோன் ஆகியோர் முக்கிய வேடத்தில் நடித்திருந்தனர்.  

2010 கேன்ஸ் திரைப்பட விழா மற்றும் சர்வதேச விமர்சகர்கள் வாரம் ஆகியவற்றில் இத்திரைப்படம் திரையிடப்பட்டது.  

ஜாங் சியோல்-சூ என்பவர் சமாரிடன் கேர்ள், ஸ்பிரிங், சம்மர், பால், வின்டர்... அன்ட் ஸ்பிரிங் போன்ற திரைப்படங்களில், அத்திரைப்பட இயக்குநர் கிம் கி-டகிடம் துணை இயக்குநராக பணியாற்றியவர்.  

## ஆதாரங்கள்
# ஜாங் சியோல்-சூ



**ஜாங் சியோல்-சூ** என்பவர் தென் கொரிய திரைப்பட இயக்குனராவார். இவர் சமாரிடன் கேர்ள், ஸ்பிரிங், சம்மர், பால், வின்டர்... அன்ட் ஸ்பிரிங் போன்ற திரைப்படங்களில், அத்திரைப்பட இயக்குநர் கிம் கி-டகிடம் துணை இயக்குநராக பணியாற்றியவர்.  

## திரைப்படங்கள்
- *தி கோஸ்ட் காட்* (2002) - துணை இயக்குநர்
- *ஸ்பிரிங், சம்மர், பால், விண்டர்... அன்ட் ஸ்பிரிங்* (2003) - முதன்மை துணை இயக்குநர்
- *சமாரிடன் கேர்ள்* (2004) - முதன்மை துணை இயக்குநர், துணை கதாசிரியர்
- *லவ், சோ டிவைன்* (2004) - முதன்மை துணை இயக்குநர்
- *எக்சலேட்டர் டூ ஹெவன்* (குறும்படம்) (2006) - இயக்குநர், கதாசிரியர்
- *பிடெவில்ட்* (2010) - இயக்குநர்
- *சீக்ரெட்லி, கிரான்லி* (2013) - இயக்குநர், கதாசிரியர்
- *மர்டர் அட் ஹனிமூன் ஹோட்டல்* (2016) - இயக்குநர்

## விருதுகள்
- 2010 47வது கிராண்ட் பெல் விருதுகள்: சிறந்த புதுப்பட இயக்குநர் (*பிடெவில்ட்*)
- 2010 30வது கொரிய சங்கத்தின் திரைப்பட விமர்சன விருதுகள் : சிறந்த புதுப்பட இயக்குநர் (*பிடெவில்ட்*)
- 2010 8th கொரிய திரைப்பட விருதுகள்: சிறந்த புதுப்பட இயக்குநர் (*பிடெவில்ட்*)
- 2010 13th டெரக்டர் கட் விருது: சிறந்த புதுப்பட இயக்குநர் (*பிடெவில்ட்*)
- 2011 இமேஜின் திரைப்பட விழா: பிளாக் டியூலிப் விருது, (*பிடெவில்ட்*)

## ஆதாரங்கள்
# துத்தநாக ஆண்டிமோணைடு



**துத்தநாக ஆண்டிமோனைடு** *(Zinc antimonide)* என்பது (ZnSb), (Zn<sub>3</sub>Sb<sub>2</sub>), (Zn<sub>4</sub>Sb<sub>3</sub>) என்ற மூலக்கூற்று வாய்ப்பாடுகளில் காணப்படும் ஒரு கனிம வேதியியல் சேர்மமாகும். இண்டியம் ஆண்டிமோனைடு, அலுமினியம் ஆண்டிமோனைடு மற்றும் காலியம் ஆண்டிமோனைடு போன்ற சேர்மங்கள் போலவே இதுவும் ஒரு இடை உலோக குறைகடத்தியாகும். திரிதடையம், அகச்சிவப்பு கண்டறிவிகள், வெப்பத் தோற்றுருவாக்கி மற்றும் காந்தமின்தடைக் கருவிகள் போன்றவற்றில் துத்தநாக ஆண்டிமோனைடு பயன்படுத்தப்படுகிறது.  

## துத்தநாக ஆண்டிமோனைடு வரலாறு

துத்தநாக – ஆண்டிமணி உலோகக் கலவையை சீபெக் முதன்முதலில் வெப்ப மின்னியல் பயன்பாடுகளுக்கு பயன்படுத்தியதாக அறியப்படுகிறது. அமெரிக்கக் கண்டுபிடிப்பாளர் மோசசு கெர்ரிசு ஃபார்மர் 1860 களில் உயராற்றல் வெப்பமின் மின்னாக்கியை உருவாக்கினார். இம்மின்னாக்கியில் துத்தநாகம் – ஆண்டிமணி உலோகக்கலவை கிட்டத்தட்ட ZnSb சேர்மத்தின் வேதிவினைக் கூறுகள் விகிதத்தில் பயன்படுத்தப்பட்டது. 1867 ஆம் ஆண்டு பாரிசு கண்காட்சி ஒன்றில் அவர் இம்மின்னாக்கியை காட்சிக்கு வைத்தார். கண்காட்சியில் இம்மின்னாக்கி மிகக்கவனமாக ஆய்வு செய்யப்பட்டு சிறுசிறு மாற்றங்களுடன் கிளமண்டு உட்பட மக்கள் பலரால் நகல் எடுக்கப்பட்டது. இறுதியாக 1870 ஆம் ஆண்டில் அவருடைய மின்னாக்கிக்கான காப்புரிமையை ஃபார்மர் பெற்றார். 1900 ஆம் ஆண்டின் முற்பகுதியில் சியார்சு எச் கோவ், Zn-Sb உலோகக் கலவை அடிப்படையிலான வெப்பமின்னியல் மின்னாக்கிக்கான காப்புரிமையைப் பெற்றார். மின்னாக்கியின் ஆறு இணைப்புகளிலும் 3 ஆம்பியரில் 3 வோல்ட் மின்சாரம் பயன்படுத்துவதை இவரது காப்புரிமை அனுமதித்தது. இந்த வெப்ப இரட்டைகளில் இருந்து எதிர்பார்க்கப்பட்ட மின்னாற்றலை விட மிக அதிகமான வெளியீடாக இது அமைந்தது. மற்றும் பட்டை இடைவெளி 0.56 எலக்ட்ரான் வோல்ட்டு ZnSb கலப்பு ஒளிமின்னழுத்த விளைவிற்கான முதலாவது விளக்கமாக அமைந்தது. இதுவே சில சிறப்பு நிலைமைகளின் கீழ் இருமுனையம் ஒன்றுக்கு 0.5 வோல்ட் மின்னாற்றலை வழங்க முடியும். தொடர்ந்து 1930 களில் பிட்சுபெர்க்கில் உள்ள வெசுட்டிங்கவுசில் இருந்த மரியா தெல்கெசு இதே கலப்பு உலோகங்களைப் பயன்படுத்தி ஆய்வுகளை மேற்கொண்டார். 1990 களில் அதிகப் பட்டை இடைவெளி Zn4Sb3 கலப்பு உலோகங்கள் கண்டறியப்பட்டு ஆய்வுகள் தொடரப்பட்டன.
# யூகி சேது



**யூகி சேது** (*Yugi Sethu*) திரைப்படங்கள் குறித்தான முனைவர் பட்டம் பெற்றவர். இதனால் முனைவர்.யூகி சேது எனவும் அழைக்கின்றனர். இவர் நடிகர், இயக்குநர், எழுத்தாளர், தொலைக்காட்சி தொகுப்பாளர் என எண்ணற்ற தொழில்களை செய்பவர். பஞ்சதந்திரம், ரமணா போன்ற திரைப்படங்களில் நடித்து புகழ்பெற்றார்.  

## பெயர் மாற்றம்
யூகி சேதுவின் இயற்பெயர் சேதுராமன் என்பதாகும். கிருஷ்ண தேவராயரின் காலத்தில், தெனாலி ராமன் போன்றோர் இருந்த அவையில் மதியூகி என்ற அமைச்சரும் இருந்தார். அந்தப் பெயரை மாற்றியிட்டு தனது பெயராக்கிக் கொண்டார் சேதுராமன்.  

## திரை வாழ்க்கை
இவர் சென்னையில் பிறந்தவர். திரைப்பட இயக்கத்திற்கான பட்டையப் படிப்பில் தங்கப் பதக்கம் பெற்றுள்ளார். இவருடைய முதல் குறும்படம் 1984ஆம் ஆண்டு பன்னாட்டுத் திரைப்பட விழாவில் இடம்பெற்றது.  

1987இல் கவிதை பாட நேரமில்லை என்ற படத்தினை இயக்கினார். 1991இல் மாதங்கள் ஏழு என்ற படத்தின் மூலம் நடிகனாக அறிமுகம் ஆனார். கமலஹாசனின் படங்களான பஞ்ச தந்திரம், பம்மல் கே சம்பந்தம், அன்பே சிவம் போன்ற படங்களிலும், ரமணா படத்திலும் சிறந்த நடிப்புத் திறனை வெளிப்படுத்தினார்.  

யூகி சேது எழுதி, இயக்கிய முதல் படமான 'கவிதை பாட நேரமில்லை' 1987ஆம் ஆண்டு வெளியானது. அந்தப் படத்தில் வரும் 'காதல் என்ன காதல்' என்ற பாடல் உதடுகள் ஒட்டாமலே பாடுவதாக எழுதப்பட்டது. பிறகு, 1991ஆம் ஆண்டு வெளியான 'மாதங்கள் ஏழு' என்ற படத்தில் தான் யூகி சேது முதல் முதலில் நடிகராக அறிமுகமானார்.  

## முனைவர் பட்டம்
முனைவர் படிப்பிற்காக **திரைப்படத்தில் அழகியல்** என்ற கருப்பொருளில் ஆய்வு மேற்கொண்டு பட்டம் பெற்றுள்ளார்.
# செக்ஸ் இஸ் சீரோ 2



**செக்ஸ் இஸ் சீரோ** 2007ல் வெளிவந்த தென் கொரியத் திரைப்படமாகும். இத்திரைப்படம் 2002ல் வெளிவந்த *செக்ஸ் இஸ் சீரோ* திரைப்படத்தின் தொடராக வெளிவந்தது. இத்திரைப்படத்தினை யோன் டயே-யோன் இயக்கியிருந்தார். ஐம் சேங்-ஜங் மற்றும் சாங் ஜி-ஹோ ஆகியோர் முக்கிய வேடத்தில் நடித்திருந்தனர். ஹா ஜி-வோன் கௌரவத் தோற்றத்தில் நடித்திருந்தார்.  

12 டிசம்பர் 2007ல் தென் கொரியாவில் இப்படம் வெளியானது.  

## ஆதாரங்கள்
# 1573



ஆண்டு **1573** (**MDLXXIII**) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.  

## நிகழ்வுகள்
- சனவரி &ndash; போலந்தில் சமயச் சுதந்திரம் வழங்கப்பட்டது.
- சனவரி 28 &ndash; உயர்குடிகளுக்கு எதிரான குரோவாசிய-சுலோவீனிய உழவர் கிளர்ச்சி ஆரம்பமானது. பெப்ரவரி 15 ஆம் நாள் வன்முறைகளுடன் கிளர்ச்சி அடக்கப்பட்டது. கிளர்ச்சித் தலைவர் மத்தீஜா கூபெக் சாகிரேப் நகரில் பொதுமக்கள் முன்னிலையில் தூக்கிலிடப்பட்டார்.
- மே 11&ndash;16 &ndash; பிரான்சின் மூன்றாம் என்றி போலந்து-லித்துவேனியப் பொதுநலவாயத்தின் அரசனாக போலந்தின் உயர்குடிகளினால் முடிசூடப்பட்டார்.
- போர்த்துக்கீசர் மாலைதீவுகளில் இருந்து வெளியேற்றப்பட்டனர்.
- ஆக்ரா கோட்டை கட்டி முடிக்கப்பட்டது.

## பிறப்புகள்
- சனவரி 10 &ndash; சைமன் மாரியசு, செருமானிய வானியலாளர் (இ. 1624)

## இறப்புகள்
# லா அபைடிங் சிட்டிசன்



**லா அபைடிங் சிட்டிசன்** 2009ல் வெளிவந்த திரில்லர் கிரைம் அமெரிக்கத் திரைப்படமாகும். இதனை எப். காரி கிரே இயக்கியிருந்தார். கர்ட் வில்மர் திரைகதை அமைத்திருந்தார். இத்திரைப்படத்தில் ஜெம்மி பாக்ஸ் மற்றும் ஜெரால்ட் பட்லர் முக்கிய கதாப்பாத்திரங்களில் நடித்திருந்தனர்.  

அக்டோபர் 16, 2009ல் இத்திரைப்படம் வெளிவந்தது.  

சிறந்த திகில்/திரில்லர் திரைப்படத்திற்காக சர்டன் விருதுகளுக்கு பரிந்துரைக்கப்பட்டிருந்தது. ஆனால் இன்குலோரியஸ் பாஸ்டர் திரைப்படம் இவ்விருதினை பெற்றது.  

அமெரிக்க சட்டங்களின் ஒழுங்கின்மையை இத்திரைப்படம் மையமாகக் கொண்டிருந்தது. சட்டங்களின் மூலமாக சரியான குற்றவாளி பிடிபடாமல், நிரபராதிகள் தண்டிக்கப்படுவதை இப்படம் பதிவு செய்திருந்தது.  

## ஆதாரங்கள்
# பாடம் செய்தல்


**பாடம் செய்தல்** என்பது ஆங்கிலத்தில **Taxidermy** என்று அழைக்கப்படுகிறது. இந்த சொல் கிரேக்க மொழியில் இருந்து வந்தது. கிரேக்க மொழியில் இந்தச் சொல்லுக்கு தோல் போர்த்தல் என்ற பொருள்படும். இது ஒரு கலையாகும். விலங்குகளின் உடலை காட்சிப்படுத்த (எ.கா. முதுகெலும்பிகள்) அதன் தோலை உறித்து பாடம் செய்து வைத்தலாகும். அக்காலத்தில் வேட்டையாடிய காட்டு விலங்குகளை இவ்வாறு பாடம் செய்து தனிநபர்கள் காட்சிப்படுத்தினர். தற்காலத்தில் அருங்காட்சியகங்களில் காட்சிப்படுத்த அல்லது ஆய்வு நோக்கோடு விலங்கு இனங்களை அடையாளம் காண பாடம் செய்யப்படுகிறது. தற்கால செல்வந்தர்கள் தங்கள் செல்லப்பிராணிகள் இறந்தால் அதை பிரிய மனமின்றி அதன் உடலை பதப்படுத்தி வைக்க இவ்வாறு செய்கின்றனர். இவ்வாறு பாலூட்டிகள், பறவைகள், மீன்கள், ஊர்வன, நீர்நில வாழ்வன ஆகியவன பாடம் செய்யப்படுகின்றன.  

விலங்குகளை பாடம் செய்பவர் *டாக்சிடெர்மிஸ்ட்* என அழைக்கப்படுகிறார். இவர்கள் அருங்காட்சியகங்கள் அல்லது தொழில்முறை வேட்டைக்காரர்களிடம் பணிபுரிகின்றனர். மேலும் மீனவர்களுக்கு உதவியாகவும், பொழுதுபோக்குக்காகவும், உடற்கூறியல், சிற்பம், ஓவியம், மற்றும் தோல் பதனிடுதல் போன்றவற்றிற்காக இப்பணிகள் செய்யப்படுகின்றன.  
## பாடம் செய்யும் முறை
விலங்குகள், பறவைகள் போன்றவற்றின் உடலைப் பதப்படுத்தும் கலை சிற்பம், ஓவியம், தச்சு, தோல் தையல், உடற்கூறியல் என ஐந்து கலைகளின் சேர்க்கையாகும். இறந்துபோன விலங்கின் உடலை பாடம் செய்ய மொத்தம் ஏழு நிலைகள் உள்ளன. முதல் நிலை விலங்கு இறந்த உடனே தோலை உரித்தல், இரண்டாவது நிலை விலங்கின் கழுத்து, வயிறு போன்ற உடல் அளவை எடுத்துக் கொள்ளுதல், மூன்றாம் நிலையானது தோலில் எஞ்சி ஒட்டியுள்ள சதைகளைக் கவனமாக நீக்குதல், நான்காம் நிலை எலும்புகளைப் பிரித்தெடுத்தல், எலும்புகளை உடையாமல் பிரித்தெடுத்தலே முதன்மையானது. இதில் எலும்புகள் உடைந்துவிட்டால் உயிரினத்தைப் பாடம்செய்வதில் சிரமம் ஏற்படும், உடல் வடிவமைப்பும் சரியாக வராது. ஐந்தாம் நிலையாக காட்டுயிரை எந்த வடிவில் அதாவது கர்சிப்பது போலவா நடப்பது போலவா பாடம்செய்வது என்பதை முடிவு செய்து அதே அளவு, நிறையுள்ள மாதிரி உடலமைப்பை எடைகுறைந்த கண்ணாடி இழை, காகிதக்கூழ், போன்றவற்றைப் பயன்படுத்தி உருவாக்குதல், ஆறாம் நிலையானது ஏற்கனவே உருவாக்கப்பட்டுள்ள எலும்புக் கூடான மாதிரி உருவத்தின் மீது பதப்படுத்தப்பட்ட உண்மையான தோலைப் போர்த்துதல் ஆகும். ஏழாம் நிலையில் கண்ணாடி கண்கள் பொருத்தி இதர உறுப்புகளை ஒப்பனை செய்து பதப்படுத்தப்பட்ட உருவம் உருவாக்கப்படுகிறது.  

## இந்தியாவில்
பிரித்தானியர் ஆட்சிக் காலத்தில் விலங்குகளின் உடலைப் பதப்படுத்தும் முறை மிகவும் பிரபலமாக இருந்தது. மகாராசாக்களும், பிரித்தானிய ஆட்சியாளர்களும் வேட்டையாடிய விலங்குகளின் உடலைப் பதப்படுத்தி தங்களின் மாளிகைகளில் ஆடம்பரமாக வைத்து, அதன் அருகில் நின்று ஒளிப்படமும் எடுத்துக்கொண்டனர். இந்திய விடுதலைக்குப்பின், 1972 இல் இயற்றப்பட்ட வனவிலங்கு பாதுகாப்புச் சட்டம் வேட்டையாட தடை விதித்தது. எனவே, உடலைப் பதப்படுத்தும் கலையும் இந்தியாவில் வழக்கொழிந்தது.  

இந்தியாவின் விலங்கு, பறவைகள் உடலைப் பதப்படுத்தும் ஒரே டாக்ஸிடெர்மி மையம் மும்பை தேசிய பூங்காவில் அமைந்துள்ளது. இம் மையத்திற்கு  
இயற்கையாகவோ, விபத்து காரணமாகவோ இறக்கும் வனவிலங்குகளின் உடலை, அருங்காட்சியகங்களில் வைப்பதற்கான கோரிக்கையுடன் வந்தால், அதனை பதப்படுத்தித் தருகிறானர்.
# கரோலின் பொற்கோ


**கரோலின் சி. பொற்கோ** *(Carolyn C. Porco)* (பிறப்பு மார்ச் 6, 1953) ஓர் அமெரிக்க கோள் அறிவியல் வல்லுனர். இவர் சூரியக் குடும்ப வெளிப்புற மாண்டல ஆய்வுக்குப் பெயர்பெற்றவர். வியாழனுக்கான வாயேஜர் திட்டத்தில் தொடங்கி, காரி (சனி), யுரேனசு, நெப்டியூன் பல கோள் தேட்டங்களில் 1980 களில் பங்குபற்றினார். இப்போது காரிக்கோளை சுற்றிவரும் நடப்புக் காசினி- ஐகன்சு உருவரைத் திட்டக் குழுவை வழிநடத்துகிறார்.  

இவர் பின்வரும் அறிவியல் புலங்களில் 110 அளவுக்கும் மேற்பட்ட தலைப்புகளில் பலரோடு இணைந்து ஆய்வுரைகளைத் தந்துள்ளார்: உரேனசு, நெப்டியூன் கதிர்நிரலியல், உடுக்கனவெளி ஊடகம், கோள், நிலா ஊடாட்ட வலயங்களின் ஒளியளவியல், கோள்வலயக் கணினிப் படிம்மாக்கம், திரைத்தன் நிலா நிலமுனைக் கவிப்புகளின் வெப்பவியல் சமனிலை, வியாழன் அகட்டின் வெப்பப் பாய்வு, காசினி செய்முறைகள் வழியாக, காரிக்கோளின் வளிமண்டலம், கோள்வலயங்களின், விளைவுகள் பற்றிய ஆய்வு முடிவுகள்.  

பொற்கோ புவிப் புன்முறுவல் நாளின் நிறுவனர் ஆவார். இவர் 1998 இல் பெயர்பெற்ற கோள் புவியியலாலரான யூகின் சூமேக்கரைப் பெருமைப்படுத்த ந்லாவுக்கு நிலாத் தேட்ட விண்கலம் வழியாக அவரது எரிசாம்பலை அனுப்ப முன்மொழிந்து அதற்குரிய விளம்பர முழக்கத்தையும் வடிவமைத்துத் தந்தார்.  

இவர் பெயர்பெற்ற மேடைப்பேச்சாளர் ஆவார், இவர் TEDயில் இரு மக்களுக்கான அறிவியல் உரையாற்றியுள்ளார். மேலும் இவர் 2006 மே மாதத்தில் ஆறு உலக நகரங்களில் ஒருங்கிணைத்து ஒலிபரப்பிய புவிப் பெருங்கண்ட நாள் (Pangea day) கொண்டாட்டத்துக்கு அறிமுகவுரையும் ஆற்றியுள்ளார். இவ்வுரையில் மாந்தரின நிலவுகையின் அண்ட முதன்மையைப் பற்றிக் குறிப்பிட்டுள்ளார். பொற்கோ அவருடைய அறிவியல், மக்கள்நலத் தொண்டுய்களுக்காகப் பல விருதுகளையும் தகைமைகளையும் பெற்றுள்ளார். குறிப்பாக, 2009 இல் *நியூஸ்டேட்மன்* இதழ் இவரை இன்றைய உலகின் பாராட்டுதலுக்குரிய 50 சிறந்தவர்களில் ஒருவராகத் தேர்வு செய்தது.' 2010 இல் மக்கள் அறிவியல் பரப்புரையில் திறம்பட தொண்டு புரிந்ததற்காக அமெரிக்க வானியல் கழகம் இவருக்குக் கார்ல் சாகன் பதக்கத்தை வழங்கியது. மேலும் 2012 இல் விண்வெளியில் அரும்பெருஞ் செயல் புரிந்த 25 பேரில் ஒருவராக *Time* இதழ் பாராட்டியுள்ளது.  

## கல்வி

பொற்கோ நியூயார்க் நகரில் பிறந்தார். இவர் 1970 இல் பள்ளிப்படிப்பை அங்கு பிராங்சில் உள்ள கார்டினல் சுபெல்மன் உயர்நிலைப் பள்ளியில் முடித்துள்ளார்.இவர் 1974 இல் தன் இளவல் பட்டத்தைச் சுட்டோனிபுரூக்கில் உள்ள நியூயார்க் அரசு பல்கலைக்கழகத்தில் பெற்றுள்ளார். இவர் 1983 இல் தன் முனைவர் பட்டத்தைக் கலிபோர்னியா தொழில்நுட்ப நிறுவனத்தில் புவி, கோள் அறிவியல் புலங்களில் பெற்றுள்ளார்,. பீட்டர் கோல்டுரீச் மேற்பார்வையில் வாயேஜர் திட்டத்தில் கண்டறிந்த காரிக்கோள் வலயங்களைப் பற்றிய ஆய்வின் பட்டறிவைத் தன் முனைவர் ஆய்வுரையாக வடிவமைத்துள்ளார்.
# கேரி கிரே



**கேரி கிரே** (பிறப்பு ஜூலை 17, 1969) என்பவர் அமெரிக்க இயக்குநர், தயாரிப்பாளர், நடிகர் மற்றும் இசை ஆல்பம் இயக்குநராவார்.  

கேரி *பிரைடே*, *செட் இட் ஆப்*, தி நெகோசியேட்டர் போன்ற திரைப்படங்களை இயக்கியுள்ளார். இவர் ஸ்டிரைட் அவுட்டா காம்ப்டன் என்ற திரைப்படத்தினை இத்தாலியன் ஜாப் திரைப்படத்தினை மறுவாக்கம் செய்ததன் மூலம் உருவாக்கினார்.  

## ஆதாரங்கள்
# முத்தின கத்திரிக்கா


**முத்தின கத்திரிக்கா** (*Muthina Kathirika*) 2016 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். வெங்கட் ராகவன் இயக்கியுள்ள இப்படத்தை குஷ்பூ தயாரித்துள்ளார். சுந்தர் சி., பூனம் பஜ்வா, சதிஷ் ஆகியோர் முக்கிய வேடங்களில் நடித்துள்ள இத்திரைப்படத்திற்கு சித்தார்த் விபின் இசையமைத்துள்ளார். இப்படமானது 2014 ஆவது ஆண்டில் வெளியான *வெள்ளிமூங்கா* மலையாளத் திரைப்படத்தின் மறுஆக்கமாகும். இத்திரைப்படம் 17 சூன் 2016 அன்று வெளியானது.  

## கதைச் சுருக்கம்
## நடிகர்கள்
- சுந்தர் சி - முத்துப்பாண்டி
- பூனம் பஜ்வா
- சதீஷ்
- கிரண் ரத்தோட்
- விடிவி கணேஷ்
- சிங்கம்புலி
- ரவி மரியா
- யோகி பாபு
- சுமித்ரா
- ஜெயப்பிரகாஷ்
- வைபவ் - சிறப்புத் தோற்றம்

## பாடல்கள்
இத்திரைப்படத்திற்கு சித்தார்த் விபின் இசையமைத்துள்ளார்.
# 1912 கோடைக்கால ஒலிம்பிக் விளையாட்டுப் போட்டிகள்



**1912 கோடைக்கால ஒலிம்பிக் விளையாட்டுப் போட்டிகள்** (சுவீடியம்: *ஒலிம்பிஸ்கா சொம்மர்ஸ்பெலென் 1912*), அலுவல்முறையாக **ஐந்தாம் ஒலிம்பியாட்டின் விளையாட்டுப் போட்டிகள்** (*Games of the V Olympiad*) சுவீடனின் இசுடாக்கோமில் 1912ஆம் ஆண்டு மே 5 நாளிலிருந்து சூலை 22 வரை நடைபெற்ற பன்னாட்டு பல்துறை விளையாட்டுப் போட்டிகள் ஆகும். இருபத்து-எட்டு நாடுகளும் 48 பெண்கள் உள்ளிட்ட 2,408 போட்டியாளர்களும் 14 விளையாட்டுக்களில் 102 போட்டிகளில் பங்கேற்றனர். அலுவல்முறையான துவக்கவிழா நடந்த சூலை 6 இலிருந்து அனைத்து போட்டிகளும், மே 5 அன்று துவங்கிய டென்னிசு போட்டிகளும் சூன் 29 அன்று துவங்கிய காற்பந்து, துப்பாக்கிச் சுடுதல் போட்டிகள் நீங்கலாக, ஒருமாதத்திற்குள் நடைபெற்றன. முழுமையும் தங்கத்தாலான பதக்கங்கள் வழங்கப்பட்ட கடைசி ஒலிம்பிக் போட்டியாக அமைந்தது. ஒலிம்பிக்கின் ஐந்து வளையங்களுக்கேற்ப ஐந்து கண்டங்களும் பங்கேற்ற முதல் ஒலிம்பிக் என்ற பெருமையும் பெற்றது; முதல்முறையாக ஆசியாவிலிருந்து சப்பான் பங்கேற்றது.  

இந்த ஒலிம்பிக்கில் தான் முதன்முறையாக பெண்களுக்கான நீரில் பாய்தல், நீச்சற் போட்டி போட்டிகளும் ஆண்களுக்கான டெகாத்லான், பென்டாத்லான் போட்டிகளும் அறிமுகப்படுத்தப்பட்டன. தடகளப் போட்டிகளில் மின்சார நேரமளவை அறிமுகப்படுத்தபட்டது. ஆனால் குத்துச்சண்டை போட்டிகள் நடத்த சுவீடன் ஒப்பவில்லை. இந்தப் போட்டிகளில் மிகக் கூடுதலான தங்கப் பதக்கங்களை ஐக்கிய அமெரிக்காவும் (25) மிகக் கூடுதலான மொத்த பதக்கங்களை சுவீடனும் (65) வென்றன.  

## பதக்கப் பட்டியல்
1912 ஒலிம்பிக் போட்டிகளில் மிகக் கூடிய பதக்கம் வென்ற முதல் பத்து நாடுகள் பட்டியலிடப்பட்டுள்ளன. இந்த ஒலிம்பிக்கில்தான் கடைசியாக திடமான தங்கப் பதக்கங்கள் வழங்கப்பட்டன.  
| 1 | align= | 25 | 19 | 19 | 63 |
| --- | --- | --- | --- | --- | --- |
| 2 | align= <small>(நடத்தும் நாடு)<small> | 24 | 24 | 17 | 65 |
| 3 | align= | 10 | 15 | 16 | 41 |
| 4 | align= | 9 | 8 | 9 | 26 |
| 5 | align= | 7 | 4 | 3 | 14 |
| 6 | align= | 5 | 13 | 7 | 25 |
| 7 | align= | 4 | 2 | 0 | 6 |
| 8 | align= | 4 | 1 | 4 | 9 |
| 9 | align= | 3 | 2 | 3 | 8 |
| align= | 3 | 2 | 3 | 8 | } |
## மேற்சான்றுகள்
# 1916 கோடைக்கால ஒலிம்பிக் விளையாட்டுப் போட்டிகள்

**1916 கோடைக்கால ஒலிம்பிக் விளையாட்டுப் போட்டிகள்**, அலுவல்முறையாக **ஆறாம் ஒலிம்பியாடின் விளையாட்டுக்கள்** (*Games of the VI Olympiad*) நடைபெறவில்லை.  

இந்தப் போட்டிகள் ஜெர்மனியின் பெர்லினில் நடத்தப்படத் திட்டமிடப்பட்டிருந்தன.  

1912இல் போட்டிகளுக்கான விளையாட்டரங்கங்களை நிர்மாணிக்கும் பணி தொடங்கின. *இடாய்ச்செசு இசுடேடியோன்* ("இடாய்ச்சு விளையாட்டரங்கம்") கட்டப்பட்டது. சூன் 1913இல் இந்த விளையாட்டரங்கம் அலுவல்முறையாக திறக்கப்பட்டது; இந்தக் கொண்டாட்டங்களில் 60,000 பேர் பங்கேற்றனர்.  

முதல் உலகப் போர் காரணமாக இந்த ஒலிம்பிக் போட்டிகள் இரத்து செய்யப்பட்டன.  

## மேற்சான்றுகள்
# 1940 கோடைக்கால ஒலிம்பிக் விளையாட்டுப் போட்டிகள்


**1940 கோடைக்கால ஒலிம்பிக் விளையாட்டுப் போட்டிகள்** (*1940 Summer Olympics*) அலுவல்முறையாக **பன்னிரெண்டாம் ஒலிம்பியாடின் விளையாட்டுக்கள்** ( *Games of the XII Olympiad*) நடைபெறவில்லை.  

இந்த ஒலிம்பிக் போட்டி 1940இல் செப்டம்பர் 21 முதல் அக்டோபர் 6 வரை சப்பானின் தோக்கியோவில் நடைபெறுவதாக இருந்தது; ஆனால் 1938இல் இரண்டாம் சீன-சப்பானியப் போர் காரணமாக சப்பானிய ஒருங்கிணைப்பாளர்கள் விலகிக் கொண்டனர்.  

எனவே 1938இல் பன்னாட்டு ஒலிம்பிக் குழு இந்த ஒலிம்பிக்கை பின்லாந்தின் எல்சிங்கியில் நடத்த முடிவு செய்தது.  

ஆனால் மீண்டும் இரண்டாம் உலகப் போர் காரணமாக இந்தப் போட்டிகள் இரத்து செய்யப்பட்டன.  

## இரத்து செய்யப்பட்ட ஒலிம்பிக் விளையாட்டுக்கள்
- 1916 கோடைக்கால ஒலிம்பிக் விளையாட்டுப் போட்டிகள்
- 1940 குளிர்கால ஒலிம்பிக் விளையாட்டுப் போட்டிகள்
- 1944 கோடைக்கால ஒலிம்பிக் விளையாட்டுப் போட்டிகள்
- 1944 குளிர்கால ஒலிம்பிக் விளையாட்டுப் போட்டிகள்

## மேற்சான்றுகள்

## வெளியிணைப்புகள்
# 1944 கோடைக்கால ஒலிம்பிக் விளையாட்டுப் போட்டிகள்

**1944 கோடைக்கால ஒலிம்பிக் விளையாட்டுப் போட்டிகள்** (*1944 Summer Olympics*) அலுவல்முறையாக **பதின்மூன்றாவது ஒலிம்பியாடின் விளையாட்டுக்கள்** (*Games of the XIII Olympiad*) என்றறியப்பட வேண்டிய ஒலிம்பிக் போட்டிகள் இரண்டாம் உலகப் போர் காரணமாக நடைபெறவில்லை. இது ஐக்கிய இராச்சியத்தின் இங்கிலாந்தின் இலண்டன் நகரில் நடைபெறுவதாக இருந்தது. 1939ஆம் ஆண்டு சூன் மாதம் நடந்த பன்னாட்டு ஒலிம்பிக் குழு கூட்டத்தில் உரோம், டிட்ராயிட், லோசான், ஏதென்ஸ், புடாபெஸ்ட், எல்சிங்கி, மொண்ட்ரியால் நகரங்களை தோற்கடித்து இந்த உரிமையைப் பெற்றிருந்தது.  

இந்தப் போட்டிகள் இரத்தானதால் இலண்டனுக்கு 1948 ஒலிம்பிக் போட்டிகளை நடத்தும் வாய்ப்பு தரப்பட்டது.  

போரின்னூடேயும் பன்னாட்டு ஒலிம்பிக் குழு தனது தலைமையகம் இருந்த லோசான், சுவிட்சர்லாந்தில் ஐம்பதாம் ஆண்டு நிறைவைக் கொண்டாட பல நிகழ்ச்சிகளை ஏற்பாடு செய்தது. 1944ஆம் ஆண்டு சூன் 17 முதல் சூன் 19 வரை நடந்த இந்தக் கொண்டாட்டத்தை தற்கால ஒலிம்பிக் தீச்சுடர் தொடர் ஓட்டத்தை அறிமுகப்படுத்திய கார்ல் தியெம் "ப.ஒ.குவின் ஆண்டுவிழாக் கொண்டாட்டங்கள்" எனக் குறிப்பிட்டார்.  

போலந்து போர்க் கைதிகள் (POWs) 1944, சூலை 23 முதல் ஆகத்து 13 வரை முறைசாரா *போர்க்கைதிகள் ஒலிம்பிக்* (POW Olympics) நடத்த சிறைப்பிடித்த செருமானியர்கள் அனுமதி வழங்கினர்; இதில் படுக்கை விரிப்புகளையும் வண்ணக் கழுத்துக் குட்டைகளையும் கொண்டு ஒலிம்பிக் சின்னங்களை உருவாக்கினர். இது போரையும் கடந்து ஒலிம்பிக் உணர்வு தழைத்துள்ளதற்கான சான்றாக கருதப்படுகின்றது.  

## இரத்து செய்யப்பட்ட ஒலிம்பிக் விளையாட்டுக்கள்
- 1916 கோடைக்கால ஒலிம்பிக் விளையாட்டுப் போட்டிகள்
- 1940 குளிர்கால ஒலிம்பிக் விளையாட்டுப் போட்டிகள்
- 1940 கோடைக்கால ஒலிம்பிக் விளையாட்டுப் போட்டிகள்
- 1944 குளிர்கால ஒலிம்பிக் விளையாட்டுப் போட்டிகள்
## மேற்சான்றுகள்
# 1936 கோடைக்கால ஒலிம்பிக் விளையாட்டுப் போட்டிகள்



பறத்தல்.]]  

**1936 கோடைக்கால ஒலிம்பிக் விளையாட்டுப் போட்டிகள்** (*1936 Summer Olympics*, இடாய்ச்சு: *ஒலிம்பிஷே சம்மர்ஸ்பீலே 1936*), அலுவல்முறையாக **பதினோராவது ஒலிம்பியாடின் விளையாட்டுப் போட்டிகள்** (*Games of the XI Olympiad*) நாட்சி ஜெர்மனியில் பெர்லினில் நடந்த பன்னாட்டு பல்துறை விளையாட்டுப் போட்டிகள் ஆகும். இந்தப் போட்டிகளை நடத்திட பார்செலோனா, எசுப்பானியாவை வென்று பெர்லின் உரிமை பெற்றது; நாசிசம் அதிகாரம் பெறுவதற்கு இரண்டாண்டுகள் முன்னதாக பார்சிலோனாவில் ஏப்ரல் 26, 1931இல் நடந்த ப.ஒ.கு அமர்வில் இதற்கான ஒப்புதல் வழங்கப்பட்டது.  

1932இல் நடந்த இலாசு ஏஞ்செலசு ஒலிம்பிக்கை விடச் சிறப்பாக நடத்திட 100,000-இருக்கைகள் கொண்ட பிரம்மாண்டமான தடகள விளையாட்டரங்கு, ஆறு சீருடற் பயிற்சியரங்குகள், மற்றும் பல சிறிய அரங்குகளை செருமனி கட்டமைத்தது. தொலைக்காட்சியில் முதலில் காட்டப்பட்ட ஒலிம்பிக்காக அமைந்தது; வானொலி ஒலிபரப்பு 41 நாடுகளில் பரப்பப்பட்டது. $7 மில்லியன் செலவில் இந்தப் போட்டிகளை திரைப்படமாக்க செருமானிய ஒலிம்பிக் குழு திரைப்பட இயக்குநர் லெனி ரீபென்ஸ்டாலை பணியமர்த்தியது. இருப்பினும், மற்ற நாடுகள் இந்தப் போட்டிகளை புறக்கணிப்போம் என அச்சுறுத்திய பிறகு அனைத்து இனத்தவரும் பங்கேற்க இசைந்தார்.  

இந்தப் போட்டிகளில் நுழைவுச்சீட்டு வருமானம் செருமானிய இடாய்ச்சுமார்க் 7.5 மில்லியனாகவும் இலாபம் ஒரு மில்லியனாகவும் இருந்தது. ஆனால் செலவுகளில் பெர்லின் நகரம் கட்டமைப்புகளுக்கு செலவழித்ததும் தேசிய அரசு செலவழித்ததும் சேர்க்கப்படவில்லை.  
ஓட்டப்பந்தயங்களிலும் நீளம் தாண்டுதலிலும் ஜெசி ஓவென்ஸ் நான்கு தங்கப் பதக்கங்களை வென்று போட்டிகளின் நாயகனாகத் திகழ்ந்தார். போட்டி நடத்திய நாடு மிகுந்த பதக்கங்களையும் (89 பதக்கங்கள்), அமெரிக்க ஐக்கிய நாடு இரண்டாவதாக 56 பதக்கங்களையும் வென்றன. அடுத்த 12 ஆண்டுகளுக்கு இரண்டாம் உலகப் போர் காரணமாக எந்த ஒலிம்பிக் போட்டிகளும் நடக்கவில்லை. இதற்கடுத்த ஒலிம்பிக் விளையாட்டுக்கள் 1948இல் இலண்டனில் நடந்தன.  

1936 கோடைக்கால ஒலிம்பிக் விளையாட்டுப் போட்டிகளில் பங்கேற்ற இளவயது வீரர் இந்தியாவைச் சேர்ந்த அருள் சாமி. இவர் இந்தியா சார்பில் மாரத்தன் போட்டியில் பங்கேற்றார்.  

## பங்கேற்ற நாடுகள்

பெர்லின் ஒலிம்பிக் போட்டிகளில் 49 நாடுகள் பங்கேற்றன.  

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

- 
- 
- 
- 
- 
- 
- 
- 
- 
- 
- 
- 
- 
- 
- 

## பதக்கப் பட்டியல்

1936 ஒலிம்பிக்கில் மிகுந்த பதக்கங்கள் வென்ற முதல் பத்து நாடுகள் கீழே பட்டியலிடப்பட்டுள்ளன;  
| 2 | align= | 24 | 20 | 12 | 56 |  |
| --- | --- | --- | --- | --- | --- | --- |
| 3 | align= | 10 | 1 | 5 | 16 |  |
| 4 | align= | 8 | 9 | 5 | 22 |  |
| 5 | align= | 7 | 6 | 6 | 19 |  |
| align= | 7 | 6 | 6 | 19 |  |  |
| 7 | align= | 6 | 5 | 9 | 20 |  |
| 8 | align= | 6 | 4 | 8 | 18 |  |
| 9 | align= | 6 | 4 | 7 | 17 |  |
| 10 | align= | 4 | 7 | 3 | 14 | } |
## ஒளிப்படத் தொகுப்பு

## மேற்சான்றுகள்
# ஐ. எக்ஸ். பெரைரா


திவான்பகதூர் செவாலியே **இக்னேசியசு சேவியர் பெரைரா** (*I. X. Pereira*, ஏப்ரல் 26, 1888 - சூலை 24, 1951) இலங்கை, மலையகத் தமிழ் அரசியல்வாதியும், தொழிலதிபரும் ஆவார். 1924 முதல் 23 ஆண்டுகள் அரசியல் பணியாற்றியவர். பதில் தொழில் அமைச்சராகப் பணியாற்றியவர். கப்பல் வணிகத்துறையில் கவனம் செலுத்தியவர். இலங்கை சட்டவாக்கப் பேரவைக்குத் தெரிவான முதலாவது மலையக இந்தியத் தமிழர் இவரே.  

## வாழ்க்கைக் குறிப்பு
இந்தியாவில் தூத்துக்குடியில் பரதவர் குலத்தைச் சேர்ந்த கத்தோலிக்கக் குடும்பத்தில் எஃப். எக்ஸ். பெரைரா என்ற தொழிலதிபருக்கு மகனாகப் பிறந்தார் இக்னேசியசு பெரைரா. 1889 இல் குடும்பத்துடன் இலங்கைக்கு குடிபெயர்ந்தார். தந்தை மும்பை நகரில் "சிந்தியா ஸ்டீம் நேவிகேசன்" என்ற பெயரில் இயங்கிய கப்பல் நிறுவனத்தின் முகவராகவும் ஈடுபட்டு வந்தார். தனது வணிகத்தை காப்பீடு, மற்றும் கப்பல் முகவர் பணிகளுக்கும் விரிவடையச் செய்தார். இவருக்கு ஒன்பது பிள்ளைகள்.  

## அரசியலில்
1924 செப்டம்பர் 27 இல் இலங்கை சட்டவாக்கப் பேரவையில் இந்திய மலையகத் தமிழரின் முதலாவது உறுப்பினராக 5,141 வாக்குகள் பெற்று தேர்ந்தெடுக்கப்பட்டார். ஏழாண்டுகள் சட்டப் பேரவை உறுப்பினராக இருந்த இவர் 1931 இல் இலங்கை அரசாங்க சபைக்கு நியமிக்கப்பட்டார். 1936 அரசாங்க சபை தேர்தலில் போட்டியிட்டு வெற்றி பெற்றார். 1947-ஆம் ஆண்டு வரை அரசாங்க சபையில் உறுப்பினராக இருந்தார்.  
- 1988 இல் கொழும்பு, புறக்கோட்டையில் உள்ள புட்ச்சர்சு வீதிக்கு இவரது நினைவாக "ஐ.எக்ஸ்.பெரெய்ரா வீதி" எனப் பெயர் சூட்டப்பட்டது. சமய, சமூகத் துறைகளில் அதிக கவனம் காட்டினார். இலங்கை கிராமியக் குழுக்கள் தேர்தல்களில் மலையகத் தோட்டத் தொழிலாளர்களுக்கு 1938 ஆம் ஆண்டில் வாக்குரிமை பறிக்கப்பட்ட போது அதனை எதிர்த்து அரசாங்க சபையில் குரல் கொடுத்தார்.
# எஸ். ராஜா ராமன்

**எஸ். ராஜா ராமன்** தமிழ்க் கணிமைக்காக பங்களிப்பு செய்து வருபவர். 2015ஆம் ஆண்டிற்கான தமிழ்க் கணிமைக்கான சுந்தர ராமசாமி விருது இவருக்கு வழங்கப்பட்டது. தமிழ்நாடு அரசு இவருக்கு 2019 ஆம் ஆண்டிற்கான முதலமைச்சர் கணினித் தமிழ் விருது வழங்கியுள்ளது.  

## கல்வியும், பணியும்
மதுரை யாதவா கல்லூரியில் இயற்பியல் பாடத்தில் பட்டம் பெற்றுள்ள ராஜா ராமன், சென்னையில் தகவல் தொழில் நுட்ப தனியார் நிறுவனமொன்றில் பணியாற்றி வருகிறார்.  

## தமிழ்க் கணிமைக்கான பங்களிப்புகள்
### உருவாக்கிய மென்செயலிகள்
- *வாணி* எனும் தமிழ் எழுத்துப் பிழை திருத்தி
- *நாவி* எனும் தமிழ் சந்திப் பிழை திருத்தி

### எழுதிய நூல்கள்
- *மானிட்டர் உலகம்* எனும் மின்னூல்
# மாட்ரிட், 1987



***மாட்ரிட், 1987*** 2011ல் வெளிவந்த ஸ்பானிஸ் நாடகத் திரைப்படமாகும். இதனை டேவிட் டிரூபா எழுதி இயக்கியிருந்தார். இத்திரைப்படத்தில் ஜோசே சேக்ரிட்டன் மற்றும் மரியா வேல்வர்டே ஆகியோர் நடித்திருந்தனர்.  

இத்திரைப்படம் 2011-ல் சான் செபாஸ்டின் சர்வதேச திரைப்பட விழாவில் பங்குபெற்றது.  

## கதைச் சுருக்கம்
ஒரு வயதான ஆண் பத்திரிகையாளரும், ஒரு சிறந்த இளம் இதழியல் மாணவியும் ஒற்றைத்துண்டுடன் குளியறைக்குள் மாட்டிக் கொள்கின்றார்கள். அவர்களிடையே நடக்கும் உரையாலும், புரிதலுமே திரைப்படமாகும்.  

## தயாரிப்பு
மாட்ரிட் இடத்தில் பன்னிரெண்டு நாளில் இத்திரைப்படம் எடுக்கப்பட்டது. இத்திரைப்படத்தினை டேவிட் டிரூபா தனக்கு 1980களில் இளம் ஸ்பெயின் இதழாருடன் ஏற்பட்ட சம்பவத்தின் அடிப்படையில் இயக்கியிருந்தார்.  

## வெளியீடு
22 செப்டம்பர் 2011ல் *மாட்ரிட், 1987* திரைப்படம் சான் செபாஸ்டின் சர்வதேச திரைப்பட விழாவில் திரையிடப்பட்டது. இத்திரைப்படம் 2011 சண்டேன்ஸ் திரைப்பட விழாவிலும் சர்வதேச வெளியீட்டில் வெளிவந்துள்ளது.  

## ஆதாரங்கள்
# அந்த ராத்திரிக்கு சாட்சி இல்லை


**அந்த ராத்திரிக்கு சாட்சி இல்லை** (*Antha Rathirikku Satchi Illai*) 1982 ஆம் ஆண்டு அக்டோபர் மாதம் 15 ஆம் தேதியன்று வெளிவந்த இந்தியத் தமிழ் திரைப்படமாகும். இத்திரைப்படத்தை ஆர். சுந்தர்ராஜன் இயக்கியிருந்தார். இத்திரைப்படத்தில் கபில் தேவ் என்ற நடிகர் அறிமுகம் ஆனார். இவருடன் சுலக்சனா, சிவ சந்திரன், வனிதா கிருஷ்ணசந்திரன் போன்றோர் நடித்திருந்தனர். கே.வி. மகாதேவன் படத்திற்கு இசையமைத்திருந்தார்.  

## நடிகர்கள்
- கபில் தேவ்
- சுலக்சனா
- சிவசந்திரன்
- வனிதா கிருஷ்ணசந்திரன்
- உசா
- எஸ். எஸ். சந்திரன்
- செந்தில்

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார்.
# ஒட்டுநிலை (மொழியியல்)

இலக்கண நூலார் பகுதி என்று கூறுவதை மொழி நூலார் அடிச்சொல் என்பர். இத்தகைய அடிச்சொற்கள் இரண்டு இணையும் போது அவற்றுள் ஒன்று சிதையாமல் இருக்க மற்றொன்று சிதைந்து விடும். இவ்வாறு அடிச்சொற்கள் இணைந்த நிலையை **ஒட்டுநிலை** (*Agglutination*) என்பர்.  

எடுத்துக்காட்டு: அறி+த்(ந்)+த்+ஆன்=அறிந்தான்.  

உலகில் பெரும்பான்மையான மொழிகள் ஒட்டுநிலையைச் சார்ந்தே வருவன. சித்திய மொழி, திராவிட மொழிகள், சப்பானிய, கொரிய, பினிஷிய, பாஸ்க் மொழிகளும் தென் ஆப்பிரிக்கா ,ஆஸ்திரேலிய பழங்குடியினரின் மொழிகளும் இவ்வகை மொழிகளேயாகும்.
# கிருஷ்ண முரளி



**கிருஷ்ண முரளி** (, 22 சனவரி 1958) என்பவர் இந்திய திரையுலகில் கதாசிரியர், நடிகர், இயக்குநர் மற்றும் தயாரிப்பாளர் என பன்முகத் திறன் பெற்றவர். இவர் பொதுவாக தெலுங்குத் திரைப்படங்களில் பங்களித்துள்ளார். இவர் 150 க்கும் அதிகமான தெலுங்குப் படங்களுக்கு திரைகதை எழுதியுள்ளார். வர்த்த ரீதியில் வெற்றிப்பட்ட திரைப்படங்களை தயாரித்தும் உள்ளார்.  

டெம்பர் , அத்தாரிண்டிகி தாரேதி அத்தடு போன்ற திரைப்படங்களில் இவருடைய நடிப்புத் திறன் வெளிப்பட்டது.  

## விருதுகள்
;தென்னிந்திய சர்வதேசத் திரைப்பட விருதுகள்  
- 2012 – சிறந்த நகைச்சுவைக்கான விருதுக்கு பரிந்துரைக்கப்பட்டது *கிருஷ்ணம் வந்தே ஜகத்குரும்*

## ஆதாரங்கள்
# வக்கன்தம் வம்சி



**வக்கன்தம் வம்சி** இந்தியத் திரைப்பட கதையாசிரியர் ஆவார். இவர் பொதுவாக தெலுங்கு மொழித் திரைப்படடங்களுக்கு கதையும், வசனமும் எழுதியுள்ளார்.  

தெலுங்கு கதாநாயகர்களுக்காக இவர் எழுதும் வசனங்கள் பெரும் வரவேற்பினைப் பெற்றுள்ளன. மகேஷ் பாபு, ரவி தேஜா , ராம் சரண் , ஜூனியர் என்டிஆர் மற்றும் அல்லு அர்ஜுன் போன்ற கதாநாயகர்கள் இவருடைய கதை வசனத்தால் வணிக ரீதியில் வெற்றி பெற்றுள்ளனர்.  

## திரைப்படங்கள்

### கதையாசிரியராக
| ஆண்டு | திரைப்படம் | நடிகர்கள் |  |
| --- | --- | --- | --- |
| 2002 | கழுசுகோவலனி | உதய் கிரண், காஜலா |  |
| 2006 | அசோக் | ஜூனியர் என்டிஆர், சமீரா ரெட்டி |  |
| 2007 | அதிதி | மகேஷ் பாபு, அம்ரிதா ராவ் |  |
| 2009 | கிக் | ரவி தேஜா, இலியானா டி 'குரூஸ் (நடிகை) |  |
| 2009 | கல்யாண்ராம் கதை | கல்யாண் ராம், சனா கான், சாம் |  |
| 2011 | ஊசரவல்லி | ஜூனியர் என்டிஆர், தமன்னா (நடிகை) |  |
| 2014 | யுவடு | ராம் சரண், சுருதி ஹாசன் |  |
| 2014 | ரேஸ் குர்ரம் | அல்லு அர்ஜுன், சுருதி ஹாசன் |  |
| 2014 | கிக் | சல்மான் கான், ஜாக்குலின் பெர்னாண்டஸ் |  |
| 2015 | டெம்பர் | ஜூனியர் என்டிஆர், காஜல் அகர்வால் |  |
| 2015 | கிக் 2 | ரவி தேஜா, ராகுல் பிரீத் சிங் | } |

## ஆதாரங்கள்
# கிக் (2014 திரைப்படம்)



***கிக்*** 2014ல் வெளிவந்த இந்திய அதிரடித் திரைப்படமாகும். இத்திரைப்படம் தெலுங்குத் திரைப்படமான கிக்ன் மறுவாக்கமாக வெளிவந்தது. இத்திரைப்படத்தில் சல்மான் கான், ஜாக்குலின் பெர்னாண்டஸ் ஆகியோர் முக்கிய கதாப்பாத்திரங்களில் நடித்தனர். திரைகதை சேத்தன் பகத் எழுத்தாளரால் உள்வாங்கி எழுதப்பட்டது. 25 ஜூலை 2014 ல் இத்திரைப்படம் வெளிவந்தது.  

## ஆதாரங்கள்
# கிக் (2009 திரைப்படம்)



***கிக்*** 2009ல் வெளிவந்த இந்தியா தெலுங்கு அதிரடித் திரைப்படம் திரைப்படமாகும். இதனை வக்கன்தம் வம்சி கதையில், சுரேந்திரர் ரெட்டி இயக்கியிருந்தார். இத்திரைப்படத்தில் ரவி தேஜா, இலியானா டி 'குரூஸ் (நடிகை) ஆகியோர் முக்கிய வேடங்களில் நடித்திருந்தனர்.  

இப்படத்திற்கு தமன் இசையமைத்திருந்தார். இத்திரைப்படம் தமிழில் *தில்லாலங்கடி (திரைப்படம்)* என்ற பெயரிலும், இந்தியில் கிக் என்ற அதே பெயரிலும் மறுவாக்கம் செய்து வெளிவந்தது.  

## ஆதாரங்கள்
# தஞ்சாவூர் நிசும்பசூதனி கோயில்


**தஞ்சாவூர் நிசும்பசூதனி கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவில் அமைந்துள்ளது.  

## மூலவர்
இக்கோயிலின் மூலவராக நிசும்பசூதனி அமர்ந்த கோலத்தில் உள்ளார். மூலவரை வட பத்ரகாளி என்றும், ராகுகால காளியம்மன் என்றும் அழைக்கின்றனர்.  

## கோயில் அமைப்பு
இக்கோயில் முன் மண்டபம், கருவறையுடன் கூடிய விமானத்துடன் அமைந்துள்ளது. முன்மண்டப முகப்பில் அம்மனின் அமர்ந்த கோல உருவம் காணப்படுகிறது.  

## சிறப்பு
திருவாலங்காட்டுச் செப்பேட்டு வரிகளால் தஞ்சை நகரில் சோழர்களுடைய ஆட்சி ஆரம்பிக்கும் காலகட்டத்தில் சும்பன், நிசும்பன் என்ற அரக்கர்களை அழித்து வெற்றிவாகை சூடிய நிசும்பசூதனிக்கான கோயில் அமைக்கப்பட்டதாகக் கூறப்படுகிறது. ஆறு அடி உயரத்திற்கும் மேலுள்ள அம்மன் தன் கரங்களில் பல படைக்கலன்களைக் கொண்டுள்ளார். தீச்சுடர் போல் கேசம், முகத்தில் உறுதி, அசுரர்களை அழிக்க வேண்டும் என்னும் சீற்றம், வலது காதில் பிரேத குண்டலம், இடக்காதில் பெரிய குழை, சதை வற்றிய உடல், திண்மையான நீண்டு தொங்கும் மார்பகங்கள், அவற்றைச் சுற்றிலும் கச்சாகக் காணப்படுகின்ற பாம்பு, உடலில் மண்டை ஓடுகள், எட்டுக் கரங்களிலும் ஆயுதங்களைக் கொண்டுள்ள அம்மனின் ஓர் இடக்கரம் காலின் கீழ் கிடக்கும் அசுரரைக் காண்பிக்கிறது. அவளது வலது அடி துண்டிக்கப்பட்ட ஒரு தலையின்மீது ஊன்றப்பட்ட நிலையில் உள்ளது. இச்சிற்பத்தினைப் போன்ற வடிவம் தமிழகத்தில் வேறு எங்கும் கிடையாது. மத்தியப் பிரதேசத்தில் இதே வடிவில் அன்னை எலும்புருவில் காட்சி அளிக்கும் மற்றொரு சிற்பம் இருப்பதாகச் சிற்பவியல் வல்லுநர்கள் கருதுகின்றனர். சத்ரு சம்காரியாக, வெற்றித்தெய்வமாக காட்சி தருகிறாள் நிசும்பசூதனி.  

## குடமுழுக்கு
55 ஆண்டுகளுக்குப் பின்னர் திருப்பணிகள் மேற்கொள்ளப்பட்டு சூன் 23, 2016 காலை இக்கோயிலின் குடமுழுக்கு நடந்தது. தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும்.  

## அருகிலுள்ள கோயில்
- தஞ்சாவூர் வைத்தியநாதேஸ்வரர் கோயில்
# சிவகங்கை மருத்துவக் கல்லூரி மற்றும் மருத்துவமனை



**சிவகங்கை மருத்துவக் கல்லூரி மற்றும் மருத்துவமனை** (GSMCH) 2012-13 கல்வியாண்டில் சிவகங்கை மாவட்டத்தில் தொடங்கப்பட்ட தமிழக அரசின் மருத்துவக் கல்லூரியாகும். இக்கல்லூரி ஆண்டுதோறும் மருத்துவப் படிப்பிற்காக 100 இடங்களைக் கொண்டுள்ளது. இந்திய மருத்துவக் கழகத்தின் அனுமதியுடன், தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்தின் இணைப்புக் கல்லூரியாக செயல்பட்டு வருகிறது.  

## அமைவிடம்
சிவகங்கை தொண்டி சாலையில் வாணியங்குடியில் 30 ஏக்கர் பரப்பளவில் சுமார் 114 கோடி செலவில் கட்டிடம் கட்டப்பட்ட கட்டிடத்தில் செயல்பட்டு வருகிறது.
# 1932 கோடைக்கால ஒலிம்பிக் விளையாட்டுப் போட்டிகள்



**1932 கோடைக்கால ஒலிம்பிக் விளையாட்டுப் போட்டிகள்** (*1932 Summer Olympics*), அலுவல்முறையாக **பத்தாம் ஒலிம்பியாடின் விளையாட்டுப் போட்டிகள்** (*Games of the X Olympiad*) அமெரிக்க ஐக்கிய நாடு கலிபோர்னியா மாநிலத்தின் லாசு ஏஞ்சலசு நகரில் 1932ஆம் ஆண்டு சூலை 30 முதல் ஆகத்து 14 வரை நடைபெற்ற ஒலிம்பிக் விளையாட்டுப் போட்டிகள் ஆகும். இந்தப் போட்டிகளை ஏற்று நடத்த வேறெந்த நாடும் முன்வரவில்லை. உலகளவிலான பெரும் பொருளியல் வீழ்ச்சியின் போது நடத்தப்பட்டதால் பல நாடுகளும் விளையாட்டு வீரர்களும் லாசு எஞ்செலச் வரை பயணிக்க பணம் இல்லாதவர்களாக இருந்தனர். ஆம்ஸ்டர்டம் நகரில் 1928இல் நடந்த ஒலிம்பிக்கில் பங்கேற்ற போட்டியாளர்களின் எண்ணிக்கையில் பாதி கூட இந்தப் போட்டிகளில் பங்கேற்கவில்லை. ஐக்கிய அமெரிக்காவின் குடியரசுத் தலைவர் எர்பெர்ட் ஹூவர் கூட பங்கேற்கவில்லை.  

ஒருங்கிணைப்புக் குழு தங்கள் அறிக்கையில் விளையாட்டுப் போட்டிகளுக்கான செலவினங்களை வெளியிடவில்லை; இருப்பினும் அக்கால செய்தித் தாள்கள் இதில் US$1,000,000 இலாபம் கண்டதாக குறிப்பிட்டன.  
## பங்கேற்ற நாடுகள்

1932 ஒலிம்பிக்கில் மொத்தம் 37 நாடுகள் பங்கேற்றன. கொலம்பியா முதன்முதலாக பங்கேற்றது. 1924 போட்டிகளில் பங்கேற்க இயலாது போன சீனக் குடியரசும் இந்தப் போட்டிகளில் முதன் முதலாக ஒற்றைப் போட்டியாளரை அனுப்பி பங்கேற்றது.  
## பதக்கங்கள்
1932ஆம் ஆண்டு ஒலிம்பிக்கில் மிகக் கூடுதலான பதக்கங்களை வென்ற முதல் பத்து நாடுகளின் பட்டியல் கீழே தரப்பட்டுள்ளது.  

| 1 | align= <small>(நடத்தும் நாடு)<small> | 41 | 32 | 30 | 103 |  |
| --- | --- | --- | --- | --- | --- | --- |
| 2 | align= | 12 | 12 | 12 | 36 |  |
| 3 | align= | 10 | 5 | 4 | 19 |  |
| 4 | align= | 9 | 5 | 9 | 23 |  |
| 5 | align= | 7 | 7 | 4 | 18 |  |
| 6 | align= | 6 | 4 | 5 | 15 |  |
| 7 | align= | 5 | 8 | 12 | 25 |  |
| 8 | align= | 4 | 7 | 5 | 16 |  |
| 9 | align= | 3 | 12 | 5 | 20 |  |
| 10 | align= | 3 | 1 | 1 | 5 | } |

## மேற்சான்றுகள்
# குமரகுருபரன் (கவிஞர்)


**குமரகுருபரன்** (1974 - சூன் 19, 2016) தமிழகக் கவிஞர்களில் குறிப்பிடத்தக்கவர். இவர் குமுதம், தினமலர், விண்நாயகம் ஆகிய இதழ்களில் பணியாற்றியவர். கனடா, தமிழ் இலக்கியத் தோட்டம் இவரது *மறுபடியும் முதலில் இருந்து ஆரம்பிக்க முடியாது* என்ற நூலுக்கு 2015 ஆம் ஆண்டிற்கான கவிதைப் பரிசை வழங்கிக் கௌரவித்தது.  

## வாழ்க்கைக் குறிப்பு
குமரகுருபரன் தமிழ்நாடு, திருநெல்வேலியில் 1974 இல் பிறந்தவர். கால்நடை மருத்துவம் படித்தவர். *அந்திமழை* என்ற இதழுக்காக ஆனந்த விகடனின் சிறந்த மாணவ ஆசிரியர் என்ற விருதைப் பெற்றார்.  
- *இன்னொருவனின் கனவு* (கட்டுரைத் தொகுப்பு)
- *பயணிகள் கவனிக்கவும்* (பயண நூல்)

## விருதுகள்
- சிறந்த கவிதை நூலுக்கான தமிழ் இலக்கியத் தோட்ட விருது. ஆனால் குமரகுருபரன் அதனை வாங்க மறுத்து விட்டார்.

## மறைவு
குமரகுருபரன் தனது 42வது அகவையில் 2016 சூன் 19 அன்று அதிகாலையில் சென்னையில் மாரடைப்பால் காலமானார்.
# 1928 கோடைக்கால ஒலிம்பிக் விளையாட்டுப் போட்டிகள்



**1928 கோடைக்கால ஒலிம்பிக் விளையாட்டுப் போட்டிகள்** (*1928 Summer Olympics*, டச்சு: *Olympische Zomerspelen 1928*), அலுவல்முறையாக **ஒன்பதாவது ஒலிம்பியாடின் விளையாட்டுப் போட்டிகள்**, நெதர்லாந்தின் ஆம்ஸ்டர்டம் நகரில் நடைபெற்ற பன்னாட்டு பல்துறை விளையாட்டுப் போட்டிகள் ஆகும். 1920 மற்றும் 1924 ஒலிம்பிக் விளையாட்டுகளுக்கு ஆட்டக் கேள்வி விடுத்திருந்தது; ஆனால் முறையே பெல்ஜியத்தின் ஆண்ட்வெர்ப்பிற்கும் and பியர் தெ குபர்த்தெனின் பாரிசிற்கும் விட்டுக் கொடுக்க வேண்டியதாயிற்று. 1928க்கு ஆட்டக்கேள்வி விடுத்த மற்றொரு நகரமான லாஸ் ஏஞ்சலஸ் நான்காண்டுகள் கழித்து 1928 ஒலிம்பிக்கை நடத்தியது.  

1932ஆம் ஆண்டு போட்டிகளை நடத்த முன்னேற்பாடாக இந்த விளையாட்டுக்களுக்கான வரவு செலவு கணக்கை ஐக்கிய அமெரிக்க ஒலிம்பிக் குழு கண்காணித்தது; மொத்த செலவு அமெரிக்க $1.183 மில்லியன் என்றும் வரவு அமெரிக்க$1.165 மில்லியன் என்றும் நட்டம் அமெரிக்க$ 18,000 என்றும் மதிப்பிட்டது. இந்த நட்டம் முந்தைய ஒலிம்பிக்கை விட குறைவானதாகவும் மதிப்பிட்டது.  

## பங்கேற்ற நாடுகள்
ஆம்ஸ்டர்டம் ஒலிம்பிக்கில் 46 நாடுகள் பங்கேற்றன. மால்ட்டா, பனாமா, மற்றும் தெற்கு ரொடீசியா (தற்போது சிம்பாப்வே) முதல்முறையாகப் பங்கேற்றன.  
## பதக்க எண்ணிக்கை
1928 ஒலிம்பிக்கில் மிகுந்த பதக்கங்கள் பெற்ற முதல் பத்து நாடுகள்:  
| 1 | align= | 22 | 18 | 16 | 56 |  |
| --- | --- | --- | --- | --- | --- | --- |
| 2 | align= | 10 | 7 | 14 | 31 |  |
| 3 | align= | 8 | 8 | 9 | 25 |  |
| 4 | align= | 7 | 6 | 12 | 25 |  |
| 5 | align= | 7 | 5 | 7 | 19 |  |
| 6 | align= | 7 | 4 | 4 | 15 |  |
| 7 | align= | 6 | 10 | 5 | 21 |  |
| 8 | align= <small>(நடத்தும் நாடு)<small> | 6 | 9 | 4 | 19 |  |
| 9 | align= | 4 | 5 | 0 | 9 |  |
| 10 | align= | 4 | 4 | 7 | 15 | } |

## மேற்சான்றுகள்
# 1924 கோடைக்கால ஒலிம்பிக் விளையாட்டுப் போட்டிகள்


**1924 கோடைக்கால ஒலிம்பிக் விளையாட்டுப் போட்டிகள்** (*1924 Summer Olympics*, ), அலுவல்முறையாக **எட்டாம் ஒலிம்பியாடு போட்டிகள்**, பிரான்சு நாட்டில் பாரிஸ் நகரில் 1924இல் நடத்தப்பட்ட பன்னாட்டு பல்துறை விளையாட்டுப் போட்டிகள் ஆகும். 1900 ஆண்டிற்குப் பின்னர் பாரிசு இரண்டாம் முறையாக ஒலிம்பிக் போட்டிகளை நடத்தியது. 1924ஆம் ஆண்டு ஒலிம்பிக் நடத்துவதற்கு ஆறு ஆட்டக்கேள்விகள் வந்தன; ஆம்ஸ்டர்டம், பார்செலோனா, லாஸ் ஏஞ்சலஸ், பிராகா, உரோம் நகரங்களுக்கு எதிராக பாரிஸ் தேர்ந்தெடுக்கப்பட்டது. 1921இல் லோசானில் நடந்த 20வது ப.ஒ.கு அமர்வில் இத்தேர்வு நடந்தது.  

எட்டாம் ஒலிம்பியாடு நடத்தியதற்கான செலவு 10,000,000 பிரெஞ்சு பிராங்க் என மதிப்பிடப்பட்டுள்ளது. ஒரு நேரத்தில் 60,000 பார்வையாளர்கள் வந்திருந்த போதிலும் 5,496,610 பிரெஞ்சு பிராங்க் வருமானமே இருந்ததால் இந்த ஒலிம்பிக் பெரும் நட்டமாக முடிந்தது. .  
## பங்கேற்ற நாடுகள்
பாரிசு ஒலிம்பிக்கில் மொத்தம் 44 நாடுகள் பங்கேற்றன. எக்குவடோர், எயிட்டி, அயர்லாந்து, லாத்வியா, லிதுவேனியா, பிலிப்பீன்சு, போலந்து, உருகுவை முதன்முதலாக பங்கேற்றன.  

- ஜெர்மனி பங்கேற்க அழைக்கப்படவில்லை.

- சீனாவும் துவக்க விழாவில் கலந்து கொண்டது; ஆனால் அதன் நான்கு போட்டியாளர்களும் (அனைவரும் டென்னிசு விளையாட்டாளர்கள்) போட்டியிலிருந்து விலகிக் கொண்டனர்.
## பதக்க எண்ணிக்கை
1924 ஒலிம்பிக்கில் மிகுந்த பதக்கங்கள் பெற்ற முதல் பத்து நாடுகளாவன:  
| 1 | align= | 45 | 27 | 27 | 99 |  |
| --- | --- | --- | --- | --- | --- | --- |
| 2 | align= | 14 | 13 | 10 | 37 |  |
| 3 | align= <small>(நடத்தும் நாடு)<small> | 13 | 15 | 10 | 38 |  |
| 4 | align= | 9 | 13 | 12 | 34 |  |
| 5 | align= | 8 | 3 | 5 | 16 |  |
| 6 | align= | 7 | 8 | 10 | 25 |  |
| 7 | align= | 5 | 2 | 3 | 10 |  |
| 8 | align= | 4 | 13 | 12 | 29 |  |
| 9 | align= | 4 | 1 | 5 | 10 |  |
| 10 | align= | 3 | 7 | 3 | 13 | } |

- பன்னாட்டு ஒலிம்பிக் குழுவின் நிறுவனரும் தற்கால ஒலிம்பிக் இயக்கத்தின் தந்தையாகக் கருதப்படுபவருமான பியர் தெ குபர்த்தென் தானாகவே 21 தங்கப் பதக்கங்களை 1922 பிரித்தானிய எவரெஸ்ட் சிகரமேறும் அணியின் உறுப்பினர்களுக்கு வழங்கினார்; இதில் 12 பிரித்தானியர்கள், 7 இந்தியர்கள், ஒரு ஆத்திரேலியர், ஒரு நேபாளி இருந்தனர்.

## மேற்சான்றுகள்